open-index/open-wikipedia-markdown huggingface dataset:
Regulært uttrykk

Et **regulært uttrykk** brukes innen programmering og er en streng som beskriver et sett av strenger&nbsp;&ndash; et mønster&nbsp;&ndash; som følger gitte syntaksregler. Regulære uttrykk utviklet seg fra teorien om regulære språk. Regulære uttrykk brukes i mange tekstbehandlere og verktøy for å søke etter og manipulere tekst basert på gitte mønstre. I tillegg er det en rekke programmeringsspråk som støtter regulære uttrykk. Språkene C#, Java, JavaScript, Perl, PHP, Python og Ruby understøtter regulære uttrykk, med noe variasjon i hva som implementeres mellom språkene.

Språket Perl ble utviklet med regulære uttrykk som en sentral komponent i språket, og mange andre språk har lånt fra Perl ved å implementere støtte for biblioteket PCRE (Perl-compliant Regular Expressions). JavaScript mangler "lookbehind"-støtte, men dette kan komme med i en fremtidig versjon av JavaScript (EcmaScript 2016), da det er lagt inn forslag for å legge til slik funksjonalitet. I tillegg mangler JavaScript en god del attråverdig syntaktisk sukker man finner i Perl som gjør det enklere å jobbe med kode som gjør utstrakt bruk av regulære uttrykk, men mesteparten av dette kan nå enkelt tilføyes etter behov ved å benytte biblioteket XRegExp.

## Eksempel på regulært uttrykk i JavaScript
I dette eksemplet benyttes et regulært uttrykk i programmeringsspråket JavaScript for å fjerne emneknagger fra en tekststreng. Funksjonen som benyttes heter replace og bytter ut alle forekomster av et mønster med et nytt mønster i en tekststreng. JavaScript angir regulære uttrykk mellom to skråstreker (/ /), og parametere, som endrer visse egenskaper ved uttrykket, kan angis rett etter den avsluttende skråstreken.

```javascript
/************************************************************************** 
   Variabelen 'tekst' inneholder en tekst med emneknagger (#).
   Vi ønsker ved hjelp av et regulært uttrykk å fjerne alle emneknagger fra
   teksten.
***************************************************************************/
var tekst = "#Regulære uttrykk er utrolig #kult!";

/***********************************************************************
 * /#(\S)/g = det regulære uttrykket
 * 
 * Argument 1 
 * / .. /   = definerer det regulære uttrykket 
 * #        = alle ord vi ønsker å endre starter med en slik emneknagg
 * ( .. )   = definerer den delen av strengen vi ønsker å ta vare på
 * \S       = hvilken som helst sekvens av tegn som ikke er mellomrom
 * g        = gjennomfør endringen på alle forekomster av uttrykket (g = "global")
 * 
 * Argument 2
 * $1       = henter ut verdien fra parentesene ( ) definert over
 *************************************************************************/

tekst = tekst.replace(/#(\S)/g, "$1");

/** "Regulære uttrykk er utrolig kult!" skrives til konsollen **/
console.log(tekst);
```


## Referanser
M4 Carbine

**Carbine, 5.56 mm, M4** populært kalt **M4 Carbine**, er et automatgevær fra amerikanske Colt, vanligvis i kaliber 5,56 × 45 mm NATO.  Den er laget med basis i M16, og bruker mye deler fra dette.  Våpenet er i bruk av det amerikanske forsvaret.

Det har vært flere forskjellige kortere M16-varianter gjennom tidene, for eksempel XM-177 og CAR-15 fra 1960-tallet.  På begynnelsen av 1990-tallet bestemte den amerikanske hæren seg for å kjøpe inn et våpen som skulle erstatte pistoler og maskinpistolen M3 med noe kraftigere.  M4 ble produsert av Colt og ble først gitt til US Army Rangers.  I 1999 fikk marinekorpsets oppklaringsavdelinger også M4.

I 2005 annonserte Colt at det tyrkiske selskapet Sarsilmaz Arms Industry skal produsere M4 på lisens.

## Varianter

;M4: Basismodellen.  Skyter tre-skudds byger.
;M4A1: Hovedforskjellen er at A1-varianten kan skyte helautomatisk, og har litt mer tilbehør.
;SOPMOD Block I: Versjon for spesialstyrker med et utvalg av sikter og annet tilbehør.
;SOPMOD Block II: For tiden under utprøving.

## Eksterne lenker
* 
* Produsentens side (engelsk)
* Natick Soldier System Center (engelsk)
* The M4 and M4A1 Carbines (engelsk)
Charlotte Corday

**Marie Anne Charlotte Corday d'Armont** (født 27. juli 1768 i den daværende landsby Les Ligneries - i dag Les Champeaux - i Normandie i Frankrike, henrettet 17. juli 1793 i Paris) var den som myrdet Jean-Paul Marat i 1793.

## Liv og virke
### Bakgrunn
Corday var medlem av en aristokratisk men fattig familie. Hun var utdannet ved *Abbaye aux Dames*, et kloster i Caen i Normandie. Hun var positiv til den franske revolusjonen, og var en entusiastisk tilhenger av girondinerne. 

Jean-Paul Marat (1743&ndash;1793) var medlem av den radikale jakobinerfløyen som igangsatte skrekkveldet og massehenrettelsene, kjent som skrekkveldet, som fulgte de tidlige fasene av revolusjonen. Han var journalist, og utøvde sin makt gjennom avisen *L'ami du peuple* (*Folkets venn*).

### Opposisjon, snikmord
I 1789, da Marat fikk 22 girondinere arrestert, begynte Charlotte Corday å tenke på at hun skulle drepe ham. Henrettelsen av kong Ludvig 16. (21. januar 1793) og Marats voldsomme beskyldninger mot den ledende girondineren Jacques Pierre Brissot bidro til at familien hennes tok beslutningen om å gjennomføre planene.

Med et eksemplar av Plutarks *Parallelle liv* under armen reiste hun fra Caen til Paris 9. juli, der hun bodde på Hotel de Providence. Hun kjøpte en kniv på *Palais-Royal*, og skrev sin *Tale til de franskmenn som er tilhengere av lov og orden*, der hun forklarte sine handlinger. Hun oppsøkte Marat og tilbød seg å gi ham informasjon om et planlagt girondineropprør i Caen. Hun ble først avvist, men i hennes andre forsøk, 13. juli, slapp Marat henne inn til seg (han utførte det meste av arbeidet fra et badekar på grunn av en hudlidelse). 

Marat skrev opp navnene på girondinerne etter hvert som Corday dikterte dem. Hun trakk kniven opp fra skjerfet og hogg den i brystet hans, og punkterte en lunge, hovedpulsåren og venstre hjertekammer. Han utbrøt *A moi, ma chère amie!* («For meg, min kjære venn»), og døde.

Det er dette øyeblikket som gjengis i Jacques-Louis Davids maleri ''Marats død''.

Under rettssaken tilstod Corday at hun hadde utført drapet alene, og sa «Jeg drepte en mann for å redde 100&nbsp;000». Fire dager etter at Marat ble drept, døde Charlotte Corday under giljotinen.

Henrettelsen satte ingen stopper for jakobinernes terror. Marat ble en martyr, og byster av Marat erstattet krusifikser og religiøse statuer, som det nye regimet ikke tolererte. Det kvinnefiendtlige synet til mange av de revolusjonære lederne ble forsterket av Cordays handlinger. Revolusjonen vendte seg nå med full styrke mot Marie Antoinette, kongens fengslede enke.

Entusiasmen overfor Marat varte i om lag to år. I løpet av denne tiden endret folkets holdning seg, og Charlotte ble etter hvert husket som en som hadde gitt sitt liv for å redde landet fra et monster.

## Referanser


## Eksterne lenker
* Bilder av og informasjon om Charlotte Corday (på engelsk)
Harald Schjelderup

**Harald Krabbe Schjelderup** (født 21. mai 1895 i Tvedestrand, død 19. august 1974) ble Norges første professor i psykologi i 1928. Schjelderup tok doktorgrad i eksperimentell psykologi, og i 1922 ble han professor i filosofi ved Universitetet i Oslo. I 1928 ble dette professoratet omgjort til psykologi. Under den andre verdenskrig var han en fremtredende motstandsmann, og han ble i 1943 arrestert og satt i konsentrasjonsleir frem til 1945.

Harald Schjelderup var sønn av biskop i Kristiansand stift Kristian Vilhelm Koren Schjelderup d.e. (1853&ndash;1913) og Henriette Nikoline Hassel. Han var bror av den senere biskop i Hamar Kristian Schjelderup (1894&ndash;1980). I 1912 tok han realartium ved Kristiansand katedralskole. Deretter begynte han å studere teologi, men gikk senere over til realfagsstudier og ble assistent hos professor Lars Vegard. Sammen med ham utga han et par avhandlinger om krystallanalyse av atomenes struktur. Samtidig studerte han også filosofi og fikk Monrads gullmedalje for avhandlingen «Hovedlinjer i filosofiens utvikling fra midten av det 19. aarhundrede til vor tid». I 1917, bare 21 år gammel, ble han universitetsstipendiat i filosofi og reiste til København, hvor han studerte under professor Alfred Lehmann.

Sammen med broren utdannet Schjelderup seg på 1920- og 30-tallet til psykoanalytiker hos Eduard Hitschmann i Wien og Oscar Pfister i Zürich. Han ble en sentral person for introduksjonen av psykoanalysen i Norge. I 1934 var han med å stifte Norsk psykologforening og Norsk&nbsp;Psykoanalytisk&nbsp;Forening. På 1950-tallet utførte han en studie av langtidsvirkninger av psykoterapi.

Schjelderup forsøkte å forene de naturvitenskapelige områdene av psykologien med psykoanalysen. Dette gjorde ham til en omstridt person i medisinske og psykologiske fagmiljøer. Mest kjent ble kanskje konflikten med legen Gabriel Langfeldt.

Schjelderup var også interessert i blant annet religionspsykologi og parapsykologi ut fra et psykoanalytisk perspektiv, og han skrev avhandlinger innen disse emnene. Han skrev også forordet til Anna Elisabeth Westerlunds bok *Synsk* i 1968.

Lokalene til Psykologisk institutt ved Universitetet i Oslo er kalt Harald Schjelderups hus.

Legen Vilhelm Schjelderup (1941-2017) var hans sønn.

## Bibliografi i utvalg
* Det underbevisste (1925)
* Psykologi (1927). Revidert utgave (1957)
* Nevrose og oppdragelse (1937)
* Nevrose og den nevrotiske karakter (1940)
* Det skjulte menneske (1961)

## Referanser


## Litteratur
* Grenness, Carl Erik (2004). Hva er psykologi? Universitetsforlaget.
* Nilsen, Håvard (2003). "Harald Schjelderup" i *Norsk biografisk leksikon*, Kunnskapsforlaget, Oslo.
* Nilsen, Håvard (2004). "Harald Schjelderup og aksjonsutvalget" i Jorunn Sem Fure (red): *Studenter under hakekorset. Fra 60-årsmarkeringen av stengningen av Universitetet i Oslo i 1943*, Unipub forlag, Oslo.
* Teigen, Karl Halvor (2004). En psykologihistorie. Fagbokforlaget.

## Eksterne lenker
* Digitaliserte bøker av Schjelderup hos Nasjonalbiblioteket
Psykologisk institutt

**Psykologisk institutt** kan i norsk sammenheng referere til: 
* Psykologisk institutt (UiO) - Psykologisk institutt ved Universitetet i Oslo
* Institutt for psykologi (NTNU) - Psykologisk institutt ved NTNU
* Institutt for psykologi (UiT) - Institutt for psykologi ved Universitetet i Tromsø
* Det psykologiske fakultet (UiB) - Psykologisk fakultet ved Universitetet i Bergen
Arve Helle

**Arve Helle** (født 17. september 1971) er en norsk lokalpolitiker som representerer Arbeiderpartiet. Han var ordfører i Fjaler kommune i Sogn og Fjordane fra 2003 til 2015.

Helle var en tid journalist i avisen Firda, inntil han i 1994 ble konsulent i Sogn og Fjordane Fotballkrets. I 2000 og 2001 var han politiske sekretær i Fiskeridepartementet. Etter  endt engasjement gikk han tilbake til fotballkretsen inntil han ble valgt som ordfører i 2003.

## Referanser
Fanny Duckert

**Fanny Duckert** (født 1948) er en norsk psykolog og professor emerita ved Psykologisk institutt ved Universitetet i Oslo (UiO). Hun var instituttleder for Psykologisk institutt 2002–2007 og dekan for Det samfunnsvitenskapelige fakultet 2012–2015.

## Karriere
Hun er utdannet cand. psychol. ved UiO i 1974, ble samme år godkjent som psykolog av Sosialdepartementet, ble spesialist i klinisk psykologi i 1982 og dr. philos. i 1992. Hennes forskningsfelt er innen organisasjonspsykologi, medieforskning, helse- og livsstilsvaner og rusmiddelbruk. Duckert har vært en pioner innen rusforskning og har bidratt til et mer profesjonelt og humant behandlingstilbud for personer med rusproblemer. Hun har en omfattende vitenskapelig produksjon og er ofte brukt som populærvitenskapelig formidler. Hun arbeider som privatpraktiserende klinisk psykolog og organisasjonspsykolog.  

Fanny Duckert var instituttleder ved Psykologisk institutt ved UiO 2002–2007 og dekan ved Det samfunnsvitenskapelige fakultet 2012–2015.

## Bibliografi
* *I medienes søkelys. Eksponering, stress og mestring,* 2017. Med Kim Edgar Karlsen. ISBN 978-82-05-50381-6.
* *Response-ability in the era of AIDS. Building Social Capital in Community Care and Support*, 2011, ISBN 978-1-920383-14-5
* *Early Intervention of Alcohol Abuse Problems in South Africa. A Cognitive Behavioural Approach*, 2009, ISBN 978-0-620-43611-3
* *Velkommen hjem til oss! Gjester, mat og vertskap i en multikulturell verden* 2009 ISBN 978-82-996467-1-0
* *Kvinner og alkohol* 2008 ISBN 978-82-15-00868-4
* *Alkohol og livsstil – strategier for moderasjon 2003 ISBN 82-996467-0-7*
* *Behandling av rusproblemer – nytter det, og hva koster det?* Sammen med Helge Waal 1996
* *Fest i en fei – kokebok for travle, men gjestfrie mennesker* 1995 ISBN 82-03-22124-6
* *Alcohol problems and treatment – follow-up studies of problem-drinkers with special reference to drinking behaviour* 1993 ISBN 82-7171-166-0 Doktorgradsavhandling
* *Balansekunst – en bruksbok for mestring av alkohol* 1991 ISBN 82-10-03386-7
* *Alkoholproblemer kan mestres – et behandlingsalternativ* 1982 ISBN 82-03-10692-7

## Referanser


## Eksterne lenker
* 

*  Fanny Duckert - Psykologisk Institutt, UiO
MKULTRA

**MKULTRA** var et ulovlig forskningsprogram i regi av CIA i USA. Formålet med programmet var å utvikle nye metoder for bevissthets- og adferdskontroll hos mennesker. (Tankekontroll) Prosjektet ble formelt startet i april 1953 og var en etterfølger til forskningsprogrammene «Bluebird» og «Artichoke», som også var opptatt av bevissthetskontroll. Programmet brukte uvitende amerikanske og kanadiske borgere som forsøkspersoner, noe som førte til kontroverser om programmets legitimitet.I løpet av programperioden var 80 forskningsinstitusjoner involvert. Programmet ble avsluttet i 1964. En del enkeltprosjekter fortsatte imidlertid også etter den tid (1973).

## Referanser


## Eksterne lenker
Odin: NOU-utredning om Medisinsk forskning og menneskeforsøk – historisk bakgrunn
Jonny Ditlefsen

**Jonny Ditlefsen** (født 19. mai 1964) er en tidligere fotballdommer fra Mo IL. Han debuterte i Tippeligaen 16. mai 1991 i kampen mellom Tromsø og Sogndal. Han var også autorisert FIFA-dommer i periodene 1993-1994 og 1998-2000. Ditlefsen startet dommerkarrieren sin i 1982 og allerede i 1986 dømte han finale i Norway Cup. Det påfølgende året ble han oppnevnt til divisjonsdommer, det vi i dag kaller regionsdommer. Kun 3 år etter fikk han status som elitedommer og Tippeliga-debut våren 1991. Samme året dømte han cupfinalen for junior.

Han dømte 137 kamper i Tippeligaen.

Ditlefsen var aktiv i Tippeligaen frem til 2008, deretter i Adeccoligaen frem til 2010, da han la opp.

## Referanser
Godwins lov

**Godwins lov** ble fremsatt av Mike Godwin i 1990, og sier:
:*Jo lenger en internettdiskusjon pågår, jo større blir sannsynligheten for en sammenligning som involverer [[Adolf Hitler|Hitler]] eller [[nazisme]]n.*
:*(«As an online discussion grows longer, the probability of a comparison involving Nazis or Hitler approaches 1.»)*

Selv om loven ikke nevner det så er det en tradisjon i mange nyhetsgrupper på Usenet at med en gang en slik sammenligning blir gjort så er diskusjonstråden ferdig, og den som nevnte nazistene har automatisk tapt den gjeldende diskusjonen.

Det blir sett på som dårlig skikk av brukergruppen på Usenet å lage en slik sammenligning bevisst; for å avslutte en diskusjon. Det er et anerkjent tillegg, *Quirks unntak*, som sier at enhver bevisst påkalling av Godwins lov vil være mislykket.

## Referanser


## Se også
*Reductio ad Hitlerum
Jaime de Marichalar

**Jaime de Marichalar y Sáenz de Tejada** (født 1963) var gift med prinsesse Elena av Spania, datter av kong Juan Carlos. 

Han er sønn av Amalio de Marichalar y Bruguera, Conde de Ripalda, og hans kone, Concepción Sáenz de Tejada y Fernández de Bobadilla. Han har studert økonomi og markedsføring i Madrid og Dublin, og jobbet i en årrekke i Paris. For tiden arbeider og bor han i Madrid.

Han giftet seg med prinsesse Elena den 18. mars 1995 i Sevilla, og ble da gitt tittelen hertug av Lugo. Han ble titulert *Hans Eksellense Hertugen av Lugo*. Ekteskapet ble oppløst ved skilsmisse 21. januar 2010. Han mistet da sine titler og tiltaleformer.

Ekteparet fikk barn:
* Felipe Juan Froilán de Todos los Santos de Marichalar y de Borbón (født 17. juli 1998) 
* Doña Victoria Federica de Todos los Santos de Marichalar y de Borbón (født 9. september 2000) 

## Referanser
Cristina av Spania

**Cristina av Spania** (Cristina Federica Victoria Antonia de la Santísima Trinidad de Borbón y de Grecia; født 13. juni 1965 i Madrid) er *[[Infante|infanta]]* (prinsesse) av Spania. 

## Biografi
Hun er andre barn og yngste datter av kong Juan Carlos og dronning Sofia av Spania, og søster av kong Felipe og prinsesse Elena. Hun er nummer sju i arverekken til den spanske tronen. Prinsessen omtales som *Hennes Kongelige Høyhet* og tiltales som *Deres Kongelige Høyhet*.

Hun har studert statsvitenskap og internasjonale forhold i henholdsvis Madrid og New York City og har arbeidet hos UNESCO i Paris.

4. oktober 1997 giftet hun seg med håndballspilleren Iñaki Urdangarin i Barcelona. Ekteparet ble gitt titlene hertug og hertuginne av Palma de Mallorca av kong Juan Carlos. Hun ble fratatt tittelen i 2015.

Cristina og ektemannen har fire barn:

* Juan Valentín de Todos los Santos Urdangarín y de Borbón (født 29. september 1999)
*Pablo Nicolás Sebastián de Todos los Santos Urdangarín y de Borbón (født 6. desember 2000)
*Miguel Urdangarín y de Borbón (født 30. april 2002)
*Irene de Todos los Santos Urdangarin y de Borbón (født 5. juni 2005)

Cristina er innehaver av storkors av St. Olavs Orden.

## Referanser


## Eksterne lenker
*
Ringkrigen

**Ringkrigen** utspiller seg i J.R.R. Tolkiens alternative fortid, i Midgard i de siste årene av tredje tideverv. Før ringkrigen ble det siste forbundets krig i det andre tideverv utkjempet, og denne endte med Saurons fall.

I konflikten følger vi Ringens brorskap, et brorskap bestående av ni personer som representerte hvert folkeslag i Midgard:
* Hobbitene Frodo, Sam, Munti, Pippin
* En av Istariene, Gandalv den grå/Hvite
* Aragorn II Elessar, Gondors rettmessige tronarving
* Boromir, sønn av Gondors riksforstander Denethor
* Legolas, sønn av alvekongen Thranduil fra Myrkskog
* Gimli, sønn av dvergen Glóin

Disse ni personene bidrar med å styrte Sauron i løpet av Ringkrigen, og mange av de gjenværende, frie folkeslagene slutter seg til disse og blir med å kjempe mot det store mørket.

## Slag som ble utkjempet under det siste forbundets krig og under ringkrigen
* Slaget ved Dagorlad 
* Slaget ved Dommedagsberget
Disse to slagene ble utkjempet av Det siste Forbund, og de følgende ble utkjempet av minst to av Brorskapets medlemmer + hær:
* Slaget om Helmsdjupet
* Slaget på Pelennor-enga
* Slaget ved Morannon
Holmstad

**Holmstad** er et sted i Sortland kommune i Nordland. Stedet ligger på Langøya, i Eidsfjorden.

Holmstad er i dag bygdesentrum for den indre delen av Eidsfjorden. Stedet har barne- og ungdomsskole, barnehage, grendehus, ungdomsklubb og kolonialbutikk. På Holmstad ligger også Indre Eidsfjord kirke, som ble bygd i 1970. I forbindelse med kirken er det også kirkegård

Holmstad har fylkesveiforbindelse opp Holmstaddalen, over Sortlandseidet til Sortland. Langs Eidsfjorden går fylkesvei 7636 mellom Frøskeland og Sandnes i Hadsel.

Holmstaddalen er et godt jordbruksområde med flere gårdsbruk. I dalen var det i tidligere tider en del samisk befolkning. En gammel reindriftsgamme i dalen er nå vernet.

I Sildpollen ved Holmstad var det tidligere et stort fiskevær. Da sildefisket var på det største i siste halvdel av 1800-tallet hadde Sildpollen i en periode Norges tredje travleste telegrafstasjon.

Holmstad har utsikt mot Reka, Vesterålens nest best kjente fjell etter Møysalen. Reka ligger på den andre siden av Eidsfjorden.

På Holmstad finnes idrettslaget Nord/Sprint IL. Idrettslaget har avdelinger for fotball, volleyball, svømming og gang- og turmarsj. En periode hadde Nord/Sprint seniorlag i fotball for menn, men i dag er fotballaktiviteten kun på barnenivå.

Sortland Orienteringslag har et o-kart som dekker området mellom Holmstad/Holmstaddalen, Frøskeland og Jennestad.

Øverst i Holmstaddalen ligger Ånstadblåheia alpinanlegg, det eneste alpinanlegget i kommunen.

## Eksterne lenker
* Vesterålen Regionråds side om samisk aktivitet i Holstaddalen  (fungerer kun i Internet Explorer...)
Steve Ovett

**Stephen Michael James «Steve» Ovett** (født 9. oktober 1955 i Brighton) er en tidligere britisk friidrettsutøver.

Ovett var et enestående talent som tenåring, og ble europamester for juniorer på 800 meter 1973. Allerede året etter tok han sølv på samme distanse i europamesterskapet for seniorer, bak jugoslaven Luciano Susanj.

Han fikk sin første olympiske erfaring i 1976 da han ble nummer fem på 800 m. Han ble slått ut i semifinalen på 1500 m i det samme mesterskapet, men det følgende året etablerte han seg som verdens fremste 1500 meter-løper, bl.a. ved å vinne Verdenscup-finalen i Düsseldorf. Han var ubeseiret på distansen fra 1977 til den olympiske finalen i 1980. Ovett avgjorde flere av løpene sine 150–200 m før mål ved å akselerere fra konkurrentene, for så å vinke til publikum på oppløpssiden.

Ovett ble europamester på 1500 meter i 1978, og tok nok en gang sølv på 800 meter, denne gang bak østtyskeren Olaf Beyer. Under OL 1980 i Moskva kronet han karrieren med gull på 800 meter, foran sin store rival og landsmann Sebastian Coe. På spesialdistansen 1500 meter måtte han imidlertid nøye seg med bronse bak Coe og østtyskeren Jürgen Straub. Rivaliseringen mellom Ovett og Coe var blant friidrettens største attraksjoner på slutten av 70- og begynnelsen av 80-tallet, men det var sjelden de møtte hverandre i samme løp. Det var forbeholdt de største anledningene.

Ovett forbedret fire verdensrekorder på 1500 m og en engelsk mil i perioden 1980 til 1983, i tillegg til å vinne Verdenscup-finalen på 1500 meter i 1981. I forberedelsene til 1982-sesongen skadet han seg stygt på et kirkerekkverk og var satt ute av spill den sesongen. Han gjorde comeback i VM 1983 med en skuffende fjerdeplass på 1500 m etter et svakt taktisk løp, men satte senere verdensrekord på distansen med 3.30,77. Det ble stående som hans beste tid i karrieren.

OL 1984 i Los Angeles ble ingen suksess. Han slet med astmaproblemer og ble sist i finalen på 800 meter. Han kvalifiserte seg også til finalen på 1500 meter, lå lenge godt an, men brøt løpet da det gjenstod en runde.

De senere år av karrieren sin satset Ovett på 5000 meter, og deltok i tre internasjonale mesterskap i 1986 og 1987. Den største suksessen på distansen opplevde han da han vant Samveldelekene i 1986.

Etter at han la opp 1991 har han bl.a. jobbet som TV-kommentator. Han er i dag bosatt i Australia. Han har en sønn som også er et stort idrettstalent (friidrett og sykkel).

## Referanser

## Eksterne lenker
*
London Eye

**London Eye**

 
**Informasjon om London Eye**
**Fullt navn:**
London Eye 
**Sted:**
London, England
**Ferdigstilt:**
1999
**Koordinater:**
51.5033°N 0.1197°W
**Høyde:**
135 meter
**Bredde:**
120 meter
**Vekt:**
2 100 tonn
**Antall kapsler:**
32
**Fart:**
0,26 meter/sekund
**Kapasitet:**
800 mennesker
**Tot. kostnad:**
£75 millioner

**London Eye** er et stort pariserhjul som ligger like ved Themsen i London. Det er Europas største pariserhjul med en høyde på 135 meter og en diameter på 120 meter. Det har 32 gondoler. London Eye åpnet i 1999 og var konstruert i anledning årtusenskiftet 1999-2000, men ble en så stor turistattraksjon at det ble stående. Det har 3,5 millioner besøkende hvert år. På en klar solskinnsdag er det mulig å se 40 kilometer i hver retning. Det tar 30 minutter for å rotere en hel runde. Hjulet stopper aldri.

## Se også
* Liste over Londons høyeste byggverk
## Eksterne lenker
*
Elena av Spania

**Elena, hertuginne av Lugo** (Elena María Isabel Dominica de los Silos de Borbón y de Grecia de Marichalar) (født 20. desember 1963 i Madrid) er *infanta* (prinsesse) av Spania. Hun er eldste datter av kong Juan Carlos og dronning Sofia, og søster av kong Felipe VI av Spania og prinsesse Cristina. Prinsessen tituleres *Hennes Kongelige Høyhet* og tiltales som *Deres Kongelige Høyhet*.

18. mars 1995 giftet Elena seg med Jaime de Marichalar y Sáenz de Tejada i Sevilla. Han fikk tittelen hertug av Lugo, og Elena ble dermed hertuginne av Lugo.  Ekteskapet ble oppløst ved skilsmisse 21. januar 2010. Jaime de Marichalar mistet da sine titler og tiltaleformer, mens prinsessen fortsatt har hertuginnetittel.

Hertugparet fikk barn:
* Felipe Juan Froilán de Todos los Santos de Marichalar y de Borbón (født 17. juli 1998)
* Victoria Federica de Todos dos Santos de Marichalar y de Borbón (født 9. september 2000)

Infanta Elena er nummer fire i arverekken til den spanske tronen, etter sin bror og hans to døtre.

Elena er innehaver av storkors av St. Olavs Orden.

## Referanser
Nord/Sprint Idrettslag

**Nord/Sprint Idrettslag** (stiftet 10. september 1979) er et idrettslag på Holmstad i Sortland kommune i Nordland. Idrettslaget har avdelinger for fotball, volleyball, svømming og gang- og turmarsj.

## Fotball
En periode hadde Nord/Sprint seniorlag i fotball for menn, men i dag er fotballaktiviteten kun på aldersbestemt nivå. Draktfargene til fotballaget er svart- og rødstripete skjorte, svart bukse og strømper.

## Kjente utøvere
*Sturla Davidsen (1964-), tidligere verdensmester og europamester i styrkeløft. Det var i denne klubben han startet sin idrettskarriere, Sturla var et multitalent innen sport. Han var en dyktig fotballspiller, løper, skøyteløper og skihopper.

## Eksterne lenker
*
O.T.O. Norge

**O.T.O. Norge** er den nasjonale seksjonen for Ordo Templi Orientis i Norge. Denne administrerer rundt hundre medlemmer fordelt på forskjellige byer og avdelinger og står for dag til dag driften av Ordenen nasjonalt og kontakten med Ordo Templi Orientis sitt internasjonale hovedkvarter. 

O.T.O. Norge drives av en nasjonal administrasjon bestående av tre medlemmer. Dette er Frater Superiors Representant for Norge, Nasjonal Sekretær og Nasjonal Kasserer.

## Historie
O.T.O. har hatt organisert aktivitet i Norge lengre enn i noen andre europeiske land i nyere tid. Allerede i 1981 fikk det som i dag er en losje i Bergen bevilling til å drive det som ble kalt *«en assosiert leir»*. Dette var et unntak, fordi det den gang ikke fantes initierte medlemmer i Norge. Leiren fungerte nærmest som en studiegruppe og som et kontaktpunkt for dem som var interessert i denne typen arbeid. De første initieringer inn i 0° på norsk grunn ble holdt i Bergen i august året etter, med til sammen fem kandidater. De første initieringer inn i I° fant sted i Bergen i 1982, da daværende Overhode for Ordenen, McMurtry, besøkte leiren i forbindelse med en lengre reise i Europa. 

## Kilder
*O.T.O. Norge Informasjonsbrosjyre 
*O.T.O. Norge: Den Nasjonale Administrasjonen 

## Eksterne lenker
* Offisiell nettside
Akademi

Et **akademi** (gresk *akademeia*) er en utdanningsinstitusjon eller forening til støtte for høyere læring innenfor ulike disipliner som vitenskap eller kunst. 

Navnet stammer fra Platons skole for filosofi og læring i Athen, grunnlagt ca. 385 f.Kr.. Skolen i Athen lå i nærheten av et tempel i utkanten av byen som etter tradisjonen skulle være oppkalt etter helten Akademos. Navnet på tempelet kom også til å betegne Platons skole.

Det første offisielle kunstakademiet, Accademia del Disegno, ble grunnlagt i 1563 i Firenze av Giorgio Vasari med hertug Cosimo I de' Medici og Michelangelo som ledere. En viktig oppgave for dette og senere akademier var å overflødiggjøre laugsystemet og heve kunstnerens status over håndverkerens ved å gi både teoretisk og praktisk undervisning.

## Vitenskapelig akademi
I dag brukes begrepet akademi i en rekke sammenhenger. En bestemt type moderne institusjon er *vitenskapelige akademier* (eller *lærde akademier*), som er vitenskapelige, eventuelt også kunstneriske, institusjoner med fremtredende akademikere (eventuelt kunstnere) som medlemmer. Medlemskapet er som regel eksklusivt, slik at man velges inn som livsvarig medlem på grunnlag av vitenskapelige og/eller kunstneriske meritter. Noen eksempler på vitenskapelige akademier er:
*Svenska Akademien
*Académie française
*Det Kongelige Norske Videnskabers Selskab
*Det Norske Videnskaps-Akademi
*Det Norske Akademi for Språk og Litteratur

## Se også
*Akademia
*Akademisk kunst
*Universitet

## Referanser


## Eksterne lenker
*
Sirion

**Sirion** er en elv fra J.R.R. Tolkiens fiktive verden Midgard i det første tidevervet. Denne elva var den største elva i Beleriand. Gjennom nesten hele elvas løp fra nord mot sør var den grenseskillet mellom øst og vest Beleriand. Karen Wynn Fonstad har antatt at lengden på elva er omtrent 627 kilometer i boka *[[Atlas of Middle-earth]]*.

## Kilder
Sirions kilde var ved Eithel Sirion på den østre siden av Ered Wethrin, som lå mellom Ard-galen (senere *Anfauglith*) og Mithrim og Hithlum. Den var bevoktet av tårnet Barad Eithel bygget av Fingolfin. Kilden løp ut i den store elva Sirion i den nordre del av Beleriand.

## Veien mot havet
Sirion fløt sørover langs Ered Wethrin, og passerte Serech myrene før elva rant inn i den trange brattsidede dalen mellom Ered Wethrin og fjellene Echoriath, denne dalen fikk navnet **Sirions pass**. Så fortsatte Sirion videre mot sør inn i Beleriand, med skogen Brethil på den vestre siden av elva, og Dimbar og senere Doriath mot øst. Etter at elva forlater Doriath ved Aelin-uial (*Sirionmyrene*) dykket elva ned under bakken i *Sirionfallene* ved Andram (*Langmuren*), hvor grunnen falt bratt. Et stykke lenger mot sør rant Sirion ut fra den underjordiske tunnelen, dette stedet fikk navnet **Sirions porter**. Derfra rant elva videre sørover gjennom skogen *Nan-Tathren* og videre til den møtte Balarbukta, som var en del av Belegaer, ved Sirions munninger.

## Tilløp
I rekkefølge fra nord til sør er de viktigste tilløpene til elva Sirion følgende: elva Rivil som fløt fra Dorthonion til den møtte Sirion ved Serech myrene, elva Mindeb som hadde sitt utspring i *Nan Dungortheb* og fjellene Ered Gorgoroth, elva Teiglin, elva Esgalduin av Doriath, elva Aros som fløt sør for Dorthonion (og også forbant elva Celon fra Himring og Himlad med Sirion) som møtte Sirion ved Aelin-uial, og elva Narog som sluttet seg til Sirion i *Nan-Tathren*.

## Krysningspunkt
De største krysningspunktene som er nevnt i *[[Silmarillion]]* var Brithiach, der hvor veien fra Himlad krysset Sirion. Den samme veien krysset også elva Esgalduin ved Iant Iaur. I tillegg var det Doriaths ferger.

## Bebyggelse
Barad Eithel, ved Sirions kilde i fjellene Ered Wethrin, var den viktigste festningen for Fingolfin og hans sønn Fingon, og voktet antakeligvis et pass inn i deres rike Mithrim. Lenger mot sør, i Sirions pass, lå *Tol Sirion* (se *Øyer* under). Etter menneskenes komme, skapte Edain fra Haleths hus seg et hjem i skogen Brethil, og sindaene som ble styrt av kong Thingol la et beskyttende gjerde, Melians belte, rundt sitt rike Doriaht. Ved Sirions munninger, etter ødeleggelsen av Eglarest og Brithombar, ble *Havnene av Sirion* bygd av Círdan og hans folk.

## Øyer
Den viktigste øya i elva Sirion var *Tol Sirion*. Den originale Minas Tirith ble bygd der av Finrod Felagund på dette strategiske stedet som kontrollerte Sirions pass der hvor det gikk inn i Beleriand mellom Ered Wethrin og Echoriath. Kort tid etter Dagor Bragollach ble festningen tatt av Sauron og øya ble da kjent som *Tol-in-Gaurhoth*.
Oto

**Oto** har flere betydninger:

* Oto (navn) en tsjekkisk form av navnet Otto
* Ordo Templi Orientis, en religiøs organisasjon
Thalía

**Ariadna Thalía Sodi Miranda** (født 1971) er en meksikansk sanger og skuespiller. Hun har navn etter Thalia, musen for komedie og hyrdepoesi i gresk mytologi.

## Biografi
Thalía ses på som et ikon innen latinosjangeren, og synger i mange forskjellige musikkstiler, fra den meksikanske musikkformen *[[banda]]* til hiphop.

Thalía har lansert musikkalbum på spansk, engelsk, portugisisk, fransk og tagalog, nasjonalspråket på Filippinene. Hun har solgt flere millioner CD-er, ikke bare i sitt hjemland Mexico, men også i hele Latin-Amerika, samt i Senegal, Elfenbenskysten, Filippinene, Russland, Japan og andre steder.

Hennes internasjonale karriere har skutt fart som følge av hennes mange hovedroller i flere meksikanske *[[telenovelas]]* (såpeoperaer) i regi av det meksikanske fjernsynsselskapet Televisa.

Hun begynte sin karriere som ung jente i barnegruppa *Din Din*. Videre fortsatte karrieren med popgruppa Timbiriche på 1980-tallet, som har blitt kalt for Mexicos svar på britiske S Club 7. I 1990 begynte hun sin solokarriere, og fikk hovedrollen i flere *telenovelas* i Mexico. Hun ble programleder i det spanske tv-showet *VIP Noche* i samarbeid med den spanske kjendisen Emilio Aragón.

Hennes karriere spredt seg i USA. Hun fikk hovedrollen i den amerikanske filmen *Mambo Café* i 1999, redigert av Reuben González. Hun er hun gift med Sony Musics tidligere president og Mariah Careys eks-mann Tommy Mottola. Hittil har hennes forsøk på det engelskspråklige markedet kun hatt moderat suksess.

## Albumer

* *Thalía* (1990) 
* *Mundo de Cristal* (1991)  
* *Love* (1992) 
* *En éxtasis* (1995) 
* *Nandito Ako (1997) 
* *Amor A La Mexicana* (1997) 
* *Arrasando* (2000)
* *Grandes éxitos con banda* (2001) 
* *Thalía* (2002)
* *Thalía's Hits Remixed* (2003)
* *Thalía* (2003) 
* *Greatest Hits* (2004)
* *El sexto sentido* (2005)
* *El sexto sentido Reloaded* (2006)
* *Lunada* (2008)
* *Habítame siempre* (2012)
* *Amore mio* (2014)
* *Latina* (2016)
* *Valiente* (2018)

== Filmografi ==
=== Spillefilmer ===
* *Mambo Café* (1999)

=== Såpeoperaer ===
* *La Pobre Señorita Limantour* (1987)
* *Quinceañera* (1988)
* *Luz Y Sombra* (1989)
* *Maria Mercedes* (1992)
* *Marimar* (1994)
* *Maria La Del Barrio* (1995)
* *Rosalinda'' (1999)

## Referanser


## Eksterne lenker
* 
* 
* 
*
Reka

**Reka** (nordsamisk: *Goaivu*) er et fjell på Langøya, i Sortland kommune i Nordland. Det ligger på vestsiden av Eidsfjorden og har en høyde på 607 meter over havet.

Reka er Vesterålens nest best kjente fjell, etter Møysalen. Navnet Reka har ingenting med dyret reke å gjøre, men kommer av et gammelt vesterålsk ord for *[[spade]]*. Fjellet kan ligne litt på bladet av en gammel jordspade. Det gamle samiske navnet *Goaivu* betyr snøskuffe.

Det finnes et gammelt sagn om Eidsfjordtrollet som prøvde å grave en kanal fra Eidsfjorden til Skjerfjorden. Men skaftet på spaden (reka) brakk, og trollet kastet spaden fra seg. Akkurat da rant sola, og bladet og skaftet ble til stein. Bladet ble fjellet Reka, og skaftet ble Rekøya.

Reka ble besteget første gang i 1902 av engelskmennene Mundal og Ouster.

## Referanser




## Eksterne lenker
* Magasinet Vesterålingens side om Ræka
Elias Figenschou

**Elias (Hansen) Figenschou** (født ca. 1600, død ca. 1661) også stavet *Figenschoug*, *Fiigenschoug*, *Figenschou*, *Figenschau* og *Fiigenschow*, var en av Norges fremste barokkmalere på 1600-tallet.

Det antas at han har gått i lære i Amsterdam, hvor han har hatt forbindelse med andre kunstmalere. Hans arbeider har flamsk påvirkning, med direkte «lån» fra Rubens slik det kommer til uttrykk blant annet i Figenschous altertavle i Voss kirke. Han har malt en rekke presteportretter, portrettmedaljonger av tyske kjøpmenn og epitafier.

Figenschou kom til Bergen og er oppført i Skattemanntallet der fra 1645. I 1652 ble han omtalt han som «Kontrefejeren i Bergen, Elias Fugelschoug». Det hersker allikevel usikkerhet med hensyn til når han kom til Norge, han kan ha virket i Bergen allerede fra rundt 1630.

Figenschougs presteportretter omfatter blant annet ekteparet Miltzow fra 1633 og portrettene av sogneprest Erik Nordal i Leikanger prestegjeld og hans andre ektefelle Lene Splidsdatter, de siste to fra 1641. Maleriene av Nordal og ektefellen henger i Leikanger kirke i Leikanger.

I tillegg til portretter utførte han religiøse motiver, både epitafier og malerier til altertavler. Han malte også Norges første kjente landskapsmaleri, av Halsnøy kloster i 1656, dette tilhører Skoklosters slott utenfor Stockholm og har muligens kommet dit som krigsbytte. Samme år malte han et portrett av Christian IV av Danmark og Norge på likstrå, det er sannsynligvis en kopi etter Berent Hilwaertz. 

## Familie
Figenschous foreldre var antagelig kongelig hoffsalmaker Hans Fiigenschouch fra København og Katharina fra Hindelang. Han giftet seg med datteren til fogden i Salten, Anna Christensdatter Bloch.

Elias Figenschou og Anna Christensdatter Bloch har en stor etterslekt i Norge. Michael Håkon Holmboe er direkte etterkommer av Elias Figenschou.

## Verk
### Portretter og epitafier
* Volcker-epitafiet, fra 1640, tidligere i Mariakirken i Bergen, nå Historisk Museum, Universitetet i Bergen
* Erik Nordal og Lene Splidsdatter, 1641, Leikanger kirke, Leikanger
* Epitafium over Johan Mestmacher, 1643, Mariakirken, Bergen
* Epitafium over Hans Bonhoff, 1643, Mariakirken, Bergen
* Ove Jensen og Karen Mauritsdatter Bosted, 1643, Stranges Stiftelse, Fortidsminneforeningen i Bergen
* Peder Gjeblesen, Bendix Friis og Absalon Jørgensen Beyer, gruppeportrett med hustruer og barn, ca. 1647, Innvik kirke, Stryn
* Epitafium over Thomas Samuelsen Uro med familie, ca. 1650, Ulvik kirke, Ulvik
* Jens Christian Bloch og Maren Hansdatter Blix, 1650-årene, Hadsel kirke, Hadsel
* Hans Samuelsen Schreuder og Otto Hansen Schreuder, 1657, tidligere i Stadsbygd kirke, Rissa, returnert til Bergen domkirke i 1945, senere ikke gjenfunnet
* Christian 4 på likstrå, 1656, Bergen Kunstmuseum

### Alterbilder
* Alterbilde fra 1642, i Voss kirke, Voss
* Altertavle, 1644, Ølve kirke, Kvinnherad
* Altertavle, 1651–52 (senere tapt), Skjerstad kirke, Skjerstad

### Annet
* Halsnøy kloster, 1656, Skokloster slott, Sverige
Verklisten er basert på Norsk biografisk leksikon

## Noter


## Referanser


## Eksterne lenker
*
Denis Clement

**Denis Clement** (født 5. juli 1971 i Canada) er en canadisk musiker, kjent som trommeslager for bandene Tokyo Rose, Stone Soul Picnic, Steve Grove Trio, Spyral Jones og Camel.

Han ble med progrockgruppen Camel i 2000 og var med under deres turné etter bandets utgivelse *[[Rajaz]]*. Clement var også involvert i innspillingen av albumet *[[A Nod and a Wink]]* fra 2002 og livealbumet *[[The Paris Collection]]* fra 2001 samt den omfattende farvelturnéen i 2003.

I dag bor Denis Clement i Gatineau, Québec, Canada, hvor han er frilanser som trommeslager og studiomusiker. Han arbeider også som musikklærer. Idag 2008, bor Denis i Flyinge, Sverige och arbetar fortfarande med musik. Han spelar bl.a. med Prince Robinson runt omkring i Europa men även med det lokala bandet The Boogie Dukes.

## Eksterne lenker
*
Dybde

**Dybde** (sammenlign med norrønt *dýpt*) er utstrekning nedover eller innover. Det er et spesialtilfelle av lengde. Begrepet blir brukt når en vil framheve at lengden angir avstanden til en overflate. Begrepet kan også brukes abstrakt.

Eksempler er «et *dypt* hull», «et *dypt* sår», «*dybden* av fjorden» og liknende, eller abstrakt: å være i «*dype* tanker», overflaten er her den dagligdagse bevissthetstilstand.

Betraktes bilder brukes begrepet dybde for å beskrive den tilsynelatende avstanden til bildets bakgrunn. I fotografien brukes dybdeskarphet som et mål for å angi maksimal avstand til objekter som blir gjengitt skarpt.

## Referanser
Paulina Rubio

**Paulina Rubio** (født **Paulina Rubio Dosamantes** 17. juni 1971 i Mexico by) er en meksikansk sanger og skuespiller. Hun er datter av Susana Dosamantes og Enrique Rubio. Hun har gitt ut en rekke album og spilt i flere TV-serier, i såkalte såpeserier. Den har solgt 20 millioner eksemplarer og 1 millioner digitale nedlastninger og er den mest internasjonale meksikanske sangerinne.

## Biograf
Paulina Rubio ble født i Mexico by, Mexico, det første barnet til en advokat  av Spansk avstamning, og en skuespillerinne fra Mexico.Rubio  har en bror, Enrique Rubio Jr. Hun var fra 1982 til 1991 med i gruppen Timbiriche.

Rubio har sammen med Christina Aguilera, Shakira og Jennifer López hatt en stor musikalsk suksess på grunn av den eksplosive interessen for latinmusikk som kom på 1990-tallet, spesielt i USA som har en stor spansktalende andel av befolkning, men også i andre deler av verden.

I 2004 ble hun presentert på Oscar-utdelingen i USA. I 2006 ble presentert i Nobelprisen. å promotere albumet «Ananda»  og dro nummer tre i Finland.

Sangeren promoterer for tiden  sitt album *[[Gran City Pop]]* som fikk platina og gull etter en uke i USA og Mexico.

## Album
**Studioalbum** 
* *[[La chica dorada]]* (1992)
* *[[24 kilates]]* (1993)
* *[[El tiempo es oro]]* (1995)
* *[[Planeta Paulina]]* (1996)
* *[[Paulina (album)|Paulina]]* (2000)
* *[[Border Girl]]* (2002)
* *[[Pau-Latina]]* (2004)
* *[[Ananda]]* (2006)
* *[[Gran City Pop]]* (2009)

**Samlealbum**
* 2000: *[[Top Hits]]*
* 2002: *Flashback: Greatest Hits*
* 2003: *[[I'm So In Love: Grandes Exitos]]*
* 2003: *Latin Classics*
* 2003: *La Historia*
* 2004: *Sin Pausa*
* 2004: *Viva la Diva*
* 2005: *Original Masters*
* 2005: *La Latina*
* 2006: *Mio: Paulina y Sus Éxitos*
* 2007: *[[Paulina Remixes]]*
* 2007: *Serie Verde*
* 2008: *[[Celebridades]]*
* 2009: *6 Super Hits*

### Singler
* "Mio" (1992)
* "Abriendo las puertas al amor" (1992)
* "Amor de mujer" (1992)
* "Sabor a miel" (1992)
* "Nieva, nieva" (1993)
* "Vuelve junto a mi" (1993)
* "El ultimo adios" (2000)
* "Lo hare por ti" (2000)
* "Sexi dance" (2000)
* "Fire (Sexi dance" (2000)
* "Tal vez, quiza" (2000)
* "Y yo sigo aquí" (2001)
* "Yo no soy esa mujer" (2001)
* "Don't Say Goodbye" (2002)
* "Si tu te vas" (2002)
* "Todo mi amor" (2002)
* "The One You Love" (2002)
* "Baila Casanova" (2002)
* "I'll Be Right Here (Sexual Lover)(2003)
* "Te quise tanto" (2004)
* "Algo tienes" (2004)
* "Dame otro tequila" (2004)
* "Alma en libertad" (2004)
* "Mia" (2005)
* "Ni una sola palabra" (2006)
* "Nada puede cambiarme" Feat Slash (2006)
* "Ayudame" (2007)
* "Causa y Efecto" (2009)
* "Ni rosas ni juguetes (2009)
* "Ni rosas ni juguetes" Feat Pitbull (2010)
* "Algo de ti (2010)

## TV-serier
* *Pasión y Poder* (1989)
* *Baila Conmigo* (1994)
* *Pobre Niña Rica* (1995)

## Filmografi
* *Bésame en la Boca*

## Referanser


## Eksterne lenker
* 
* 
* 
* 
* Power: The Official Fan Club of Paulina Rubio"
Maurnes

**Maurnes** er ei bygd i Sortland kommune i Nordland. Stedet ligger på Hinnøya, ved Sortlandssundet.

Fylkesvei 82 mellom Sortland og Andenes går gjennom Maurnes. Fram til Sortlandsbrua og Kvalsaukan-brua ble ferdig i 1975 gikk det ferge mellom Sortland og Maurnes.

Maurnes har barneskole med svømmebasseng og gymsal. Også elevene på skolen på Strand har svømming og gym på Maurnes. Postkontoret på Maurnes var i drift til 1. mai 1997.

Stedet har fiske- og småbåtforening og egen småbåthavn. Det finnes også en kirkegård på Maurnes.

Maurnes har vært senter for boksesporten i Vesterålen. Maurnes Bokseklubb ble stiftet i 1980, men klubben er nå ikke lenger aktiv.

Det største idrettslaget i området er IL Holmgang. Laget har avdelinger for fotball, skøyteløp og gang- og turmarsj. Laget har bane for skøyteløp (Holmen stadion) på Holmen ved Hognfjorden. På Maurnes finnes også en gressbane for fotball, som har vært brukt som reservebane for seriekamper for FK Vesterålen. IL Holmgang har imidlertid ikke selv noe seniorlag i fotball nå.

Den mest kjente maurnesværingen er nok politikeren Hill-Marta Solberg, som var stortingsrepresentant og har vært ordfører i Sortland og sosialminister. Hun har vært fylkesmann i Nordland fra 1. november 2009.

## Referanser
Minas Tirith (Første tideverv)

I J.R.R. Tolkiens fiktive verden Midgard var **Minas Tirith** et tårn på øya *Tol Sirion* i det første tidevervet. Dette tårnet voktet *Sirions pass*.

Minas Tirith ble bygd tidlig i det første tidevervet av Finrod for å holde vakt over Morgoths gjøremål på de nordre slettene av Ard-galen. Tårnet ble styrt av Finrods egen nevø Orodreth.

I 457 i det første tidevervet ble tårnet invadert av Sauron like i etterkant av Dagor Bragollach. Sauron, på den tiden også kjent som *Gorthaur*, gav øya Tol Sirion det nye navnet Tol-in-Gaurhoth, *Varulvenes øy*.

Omtrent ti år senere, mens Beren prøvde å få tak i en silmaril fra Morgoths jernkrone, ble Beren og Finrod fanget der av Sauron. Finrod ble drept, men Beren ble reddet av Lúthien. Sauron ble slått, og måtte gi opp herredømmet over tårnet, som ble lagt i ruiner, Finrod ble gravlagt der.

Selv om landet rundt Sirions pass forble under noldoenes kontroll i noen flere år, prøvde de aldri å gjenoppbygge tårnet Minas Tirith. 
----

I det tredje tidevervet ble navnet Minas Tirith brukt som et nytt navn på byen Minas Anor i Gondor.
Luis Miguel

**Luis Miguel** (født Luis Miguel Gallego, 19. april 1970 i San Juan på Puerto Rico) er en meksikansk sanger og skuespiller, ofte kjent som *El Sol de México* (Mexicos sol). Foreldrene hans er den spanske sangeren Luisito Rey og den italienske skuespilleren Marcela Basteri. Luis Miguel oppnådde stor suksess allerede som barn da han blant annet som tolvåring sang i bryllupet til den daværende meksikanske presidentens datter. Han har fått en stjerne på Hollywood Walk of Fame. Han har fått fem Grammypriser og fire Latin Grammys, han har solgt over 95 millioner album og er dermed den mestselgende nålevende artisten i Latin-Amerika. Miguel var blant artistene som sang duett med Frank Sinatra på sistnevntes "Duets"-album. 

Han har tidligere hatt forhold til blant andre Mariah Carey og Daisy Fuentes, men er nå sammen med den meksikanske skuespilleren Aracely Arambula. Paret fikk sønnen Miguel i januar 2007.

## Albumer
* 1982 1+1=2 Enamorados 
* 1982 Directo Al Corazón 
* 1983 Decídete 
* 1984 Palabra de Honor
* 1984 Ya Nunca Más
* 1985 Fiebre de Amor
* 1985 Colezzione Privata
* 1987 También Es Rock
* 1987 Soy como Quiero Ser 
* 1988 Un Hombre Busca Una Mujer 
* 1990 20 Años
* 1991 Romance
* 1992 América Y En Vivo
* 1993 Aries Warner
* 1994 Segundo Romance 
* 1995 Luis Miguel En Vivo: El Concierto
* 1996 Nada Es Igual 
* 1997 Romances
* 1999 Amarte Es Un Placer
* 2000 Vivo 
* 2002 Mis Boleros Favoritos
* 2003 33
* 2004 México En La Piel
* 2006 Navidades Luis Miguel
* 2008 Complices

## Filmer
* Ya Nunca Más (1984)
* Fiebre de Amor (1985)
* Un Año De Conciertos (1991)
* El Concierto (1995)
* Vivo (2000)
* Grandes Exitos Videos (2005)

## Referanser


## Eksterne lenker
* 
* 
* 
*
Déjà vu

:*Denne artikkelen handler om følelsen *déjà vu*, for filmen fra 2006, se [[Déjà Vu (film)]]*

**Déjà vu**, også skrevet **deja vu** på norsk, (uttales /ˈdeʒɑ.vʉˑ/ eller omtrent *desjavy',* fransk for 'allerede sett') er  en følelse av å ha opplevd noe tidligere som man i virkeligheten opplever for første gang. Fenomenet innebærer en sterk fornemmelse av gjentakelse og gjenkjennelse, som om en allerede har et minne av samme hendelse, sted, person eller noe annet som en faktisk ikke kan ha opplevd, sett eller møtt før. Opplevelsen etterfølges ofte av en underlig eller uhyggelig følelse.

Déjà vu forekommer av og til, og kortvarig, hos de fleste mennesker. Hyppige déjà vu-fenomener kan være uttrykk for kroppslig sykdom, for eksempel epilepsi, eller psykisk lidelse, for eksempel ved dissosiative tilstander.

## Forklaringer
Å føle at en førstegangsopplevelse er en nøyaktig gjentakelse av noe annet er et psykologisk fenomen som kan ha flere forklaringer. En kan ha hørt eller lest om noe lignende, men glemt det. Déjà vu kan  også skyldes at innledningen til en situasjon framkaller en sterk forventning om det som skal skje videre, og at det derfor føles som noe en har opplevd tidligere når det forventede inntreffer.

Betegnelsen skal ha blitt brukt første gang av den franske filosofen og mediet Emile Boirac i 1876, blant annet i boka *L'Avenir des sciences psychiques*. Fenomenet ble beskrevet på 1800-tallet av franske psykiatere og psykologer, deriblant Jean-Martin Charcot og Théodule Armand Ribot, og ble rundt 1900 oppfattet som symptom på manglende virkelighetskontakt og psykisk sykdom. Den amerikanske legen og filosofen William James kom med en enklere forklaring allerede i 1890. Han hevdet at spredte likheter mellom en nåværende situasjon og vage minner om noe tilsvarende kan framkalle en illusjon av en fullstendig gjentakelse hvis bevisstheten er uklar, for eksempel ved sterk affekt eller utmattelse.

## Se også
* Paramnesi, erindrings- eller hukommelsesillusjon
* Falske minner
* Jamais vu («aldri sett før»), en tilstand der en situasjon, et sted eller person oppleves som fullstendig fremmed selv om de ikke er det

## Referanser


## Eksterne lenker
* 
* Forskning.no – Hva er déjà vu? For en faglig forklaring.
* A Review of the Déjà Vu Experience av Alan Brown.